се дължи на съзнателни решения на вносителите в светлината на съществуването на разследването и на възможността за налагане на мита върху разглеждания продукт.
 (13)
 Комисията съответно заключи, че първият критерий за въвеждане на регистрационен режим е изпълнен.
 3.2. Допълнително съществено нарастване на вноса
 (14)
 В искането си за въвеждане на регистрационен режим за вноса жалбоподателят излага твърдения за допълнително съществено нарастване на вноса. За тази цел жалбоподателят използва китайските митнически статистически данни, които показват, че през периода януари—октомври 2020 г. китайските производители на кабели от оптични влакна са изнасяли за Съюза с + 9,5 % по-големи обеми от китайския продукт с код 8544.70.00 (5) в сравнение със същия период през 2019 г.
 (15)
 CCCME оспори данните, предоставени от жалбоподателя, като заяви, че китайските статистически данни за износа не са надеждни и че данните на Евростат не показват увеличение на вноса.
 (16)
 Комисията извърши собствена оценка въз основа на пълните и актуализирани данни, налични в базата данни Surveillance, без да взема предвид китайските статистически данни за износа.
 (17)
 Комисията сравни равнището на вноса от първия пълен месец след започването на разследването (октомври 2020 г.) до последния пълен месец (януари 2021 г.) със съответните обеми на вноса през същия период на предходната година (октомври 2019 г.—януари 2020 г.).
 (18)
 Преди започването на настоящото разследване нямаше конкретен код по ТАРИК за разглеждания продукт. Комисията изчисли дела на вноса на разглеждания продукт (деклариран под код по ТАРИК 8544700010) в периода октомври 2020 г.—януари 2021 г. (32,85 %). Този дял също така бе в съответствие с посочения в жалбата и бе счетен за адекватен за периода от октомври 2019 г. до януари 2020 г. Това бе счетено за консервативен подход, тъй като останалите продукти, включени в код по КН 8544 70 00, не са предмет на разследване и Комисията не установи причина, която би довела до увеличаване на този внос. Вносът от Китай се е променял, както следва:
 Период след започването на процедурата
 Внос ЕС-27 (kg — целия код по КН)
 Внос ЕС-27 (kg — разглеждан продукт )
 Период преди започването на процедурата
 Внос ЕС-27 (kg — целия код по КН)
 Внос ЕС-27 (kg — очаквано количество за разглеждания продукт)
 % увеличение (от периода след започване на процедурата в сравнение с периода преди започване на процедурата)
 Октомври 2020 г.
 2 302 136
 744 914
 Октомври 2019 г.
 2 482 783
 815 622
 -8,7
 Ноември 2020 г.
 2 035 304
 527 452
 Ноември 2019 г.
 1 871 467
 614 798
 -14,2
 Декември 2020 г.
 2 519 501
 745 918
 Декември 2019 г.
 1 421 222
 466 888
 59,8
 Януари 2021 г.
 3 615 579
 1 422 058
 Януари 2020 г.
 2 439 294
 801 336
 77,5
 Общо
 10 472 519
 3 440 342
 8 214 766
 2 698 645
 27,5
 Източник: Данни от митническия надзор в ЕС
 (19)
 Комисията сравни също така средния месечен внос през разследвания период (юли 2019 г. — юни 2020 г.) със средния месечен внос през четирите месеца след започването на процедурата (октомври 2020 г. — януари 2021 г.). Сравнението, както е